Venemaa president Vladimir Putin avas kolmapäeval Krimmi poolsaarel Vene-Krimmi energiasilla esimese liini.
Putin avas Vene-Krimmi energiasilla esimese liini
«Tervikuna peaks esimene liin töötama stabiilselt. Loodan, et teine liin avatakse 15. detsembriks ehk pisut enne varasemalt kokku lepitud 20. detsembrit, ning selle võimsus oleks juba 400 megavatti,» lausus Putin.
Venemaa Krasnodari kraid ja Ukrainale kuuluvat Krimmi poolsaart ühendava esimese liini võimsus on 100 megavatti. Lähipäevadel suurendatakse võimsust veel 100 megavati võrra, lausus Vene energiaminister Aleksandr Novak.
Putini sõnul ehitatakse Krimmile 2017.-2018. aastaks oma süsteem energia tootmiseks, mille maht hakkab ületama seda energiakogust, mida senini tarniti Ukrainast. Lisaks ühendatakse see Vene elektrivõrguga, lausus president.